Алматыда ЖРВИ-мен ауырғандардың 64,5 пайызы — балалар
DATE: 02:47, 12 Желтоқсан 2023 | GMT +5
TITLE: Алматыда ЖРВИ-мен ауырғандардың 64,5 пайызы — балалар
URL: https://kaz.inform.kz/news/almatida-zhrvi-men-auirgandardin-645-payizi-balalar-9f2adb/
META: DATE: 02:47, 12 Желтоқсан 2023 | GMT +5
TOTAL WORDS: 279
AUTHOR(S):
TEXT: Дәрігердің сөзінше, биыл жаңа эпидемиологиялық маусымда, яғни, 1 қазан – 6 желтоқсан аралығында ЖРВИ-дың 297 838 жағдайы тіркелді, бұл өткен жылдың сәйкес кезеңімен салыстырғанда 6, 8%-ға төмен. Балалар арасында аурушаңдық деңгейі 64, 5% құрайды. “Билығы қараша айының басынан бастап зертханалық расталған тұмаудың 104 жағдайы тіркелді, науқастарға ем тағайындалған, жағдайлары қанағаттанарлық. Өткен жылғы эпидемиологиялық маусымның 40-шы аптасынан бастап тұмаудың 114 жағдайы тіркелген еді. Оның ішінде тұмаудың В типі -112 жағдай, А типі /H3N2 -1 жағдай, А типі /H1N1pdm09 - 1 жағдай болған”, - деді Әсел Қалықова. Ол ауада ЖРВИ-дың вирустары: риновирус, бокавирус, РС вирус, аденовирус, парагрипп, маусымдық коронавирус айналымда жүргенін айтты. Сол себепті тұмауды алдын алу мақсатында жергілікті әкімшілік есебінен «тәуекел тобындағы» тұрғындарға вакциналау жүргізілді. “Жеке меншік медициналық орталықтарда өз есебінен егілгісі келген тұрғындарға және әртүрлі салада еңбек ететіндерге жұмыс берушілер есебінен тұмауға қарсы екпе жүргізілуде. 1 желтоқсандағы жағдай бойынша қалада тұмауға қарсы 257 495 адам егілді, оның ішінде 250 000 «тәуекел тобындағы» тұрғындар, 6202 адам жұмыс берушілердің есебінен, 1293 адам өз қаражаты есебінен егілді. Айту керек, вакциналау - халықты тұмау вирусын жұқтырудан қорғап қана қоймайды, ол сондай-ақ асқынулар мен өлім-жітімді айтарлықтай азайтуға көмектеседі”, - деді дәрігер. Әсел Қалықова сондай-ақ ЖРВИ, тұмаумен сырқаттанушылықтың өсуі кезінде халыққа алдын алу шараларын сақтауға шақырды. Яғни, дәрігердің тағайындауымен иммундау жүйесін көтеру: С дәруменін, оксолин жақпа майын қолдану, жаппай іс-шаралар өтетін орындарға баруды азайту, бөлмелерде ылғалды жинау жүргізіп, желдету, жрвимен сырқаттанғандармен қарым-қатынаста болмауға тырысу, қарым-қатынас болған жағдайда бетперде киіп, жеке гигиена ережелерін сақтау қажет, ауру болған жағдайда үйде болу керек, өзін-өзі емдемеу керек, медицина қызметкерін шақыру керек, түшкіру және жөтелу кезінде ауызды қолмен, майлықпен, орамалмен жауып, қолды мүмкіндігінше жиі жуу, науқас балаларды мектептерге, мектепке дейінгі балалар мекемелеріне, мәдени-бұқаралық іс-шаралар өтетін орындарға жібермеу керек екенін айтты
